|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*nqk\*pBk\*- +\*yqw\*bjt\*ypk\*wCo\*ugc\*yla\*icz\*cjB\*jaz\*jus\*zew\*- +\*eDs\*lyd\*lyd\*lyd\*lyd\*aCb\*rsd\*vEz\*jDD\*nus\*zfE\*- +\*ftw\*frA\*qBB\*rrC\*aBl\*xyu\*Bnn\*twu\*miy\*aig\*onA\*- +\*ftA\*knm\*tlt\*liC\*ajm\*ajl\*DDx\*krC\*jtD\*weC\*uws\*- +\*xjq\*nus\*ljt\*Btr\*yFu\*aci\*zCh\*bvq\*FBw\*ujo\*uzq\*- |

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

GRADONAČELNIK

KLASA: 230-01/25-03/3

URBROJ: 2177-1-01/01-25-1

Požega, 15. siječnja 2025.

Na temelju članka 39. Zakona o elektroničkim medijima (Narodne novine, broj: 111/21. i 114/22.) (u nastavku teksta: Zakon o elektroničkim medijima), te članka 5. Odluke o provođenju Javnog poziva za financiranje programskih sadržaja elektroničkih medija od posebnog interesa za građane i Grad Požegu (Službene novine Grada Požege, broj: 5/22., 8/22. i 1/23.), a u svezi s Proračunom Grada Požege za 2025. godinu (Službene novine Grada Požege, broj: 21/24.), Gradonačelnik Grada Požege, dana 15. siječnja 2025. godine, raspisuje i objavljuje, sljedeći

**J A V N I P O Z I V**

**za financiranje programskih sadržaja radijskih programa i elektroničkih publikacija**

**od interesa za građane i Grad Požegu za razdoblje siječanj - lipanj 2025. godine**

**I. PREDMET I CILJ JAVNOG POZIVA**

Predmet ovog Javnog poziva je prikupljanje prijava za financiranje programskih sadržaja radijskih programa i elektroničkih publikacija **od interesa za građane i Grad Požegu za razdoblje siječanj - lipanj 2025. godine** (u nastavku teksta: Javni poziv).

Elektronički mediji su definirani Zakonom o elektroničkim medijima kao audiovizualni programi, radijski programi i elektroničke publikacije.

Radijski programi su urednički oblikovane zvukovne i govorne informacije svih vrsta te autorska djela i predmeti srodnih prava koji se objavljuju putem radija u svrhu obavješćivanja i zadovoljavanja kulturnih, obrazovnih i ostalih potreba te javne komunikacije.

Elektroničke publikacije su urednički oblikovani, proizvedeni ili prikupljeni medijski sadržaji koje putem interneta objavljuju pružatelji usluga elektroničkih publikacija u svrhu javnog informiranja, zabave ili obrazovanja.

Pod programskim sadržajima podrazumijevaju se objave od interesa za građane i Grad Požegu koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele financijskih potpora je proizvodnja i objava kvalitetnih programskih sadržaja od interesa za građane i Grad Požegu.

**II. KRITERIJI DODJELE FINANCIJSKIH SREDSTAVA**

Kriteriji za utvrđivanje prednosti za financiranje prijavljenog projekta ili programa na ovaj Javni poziv su sljedeći:

|  |  |  |
| --- | --- | --- |
| R.BR. | KRITERIJ | BROJ BODOVA |
| 1. | Kvaliteta, kreativnost, inovativnost, autorski pristup u osmišljavanju programskog sadržaja | 0 - 10 |
| 2. | Lokalni karakter programskog sadržaja (praćenje događaja na području Grada Požege), usmjerenost na potrebe i interese građana Grada Požege i uključenost građana u predložene programske sadržaje | 0 - 10 |
| 3. | Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja | 0 – 10 |
| 4. | Doseg objava pojedinog medija, odnosno izvješće Google analytics (za posljednja tri mjeseca) za elektroničke publikacije, broj pratitelja na društvenim mrežama za sve prijavitelje | 0 – 10 |
| 5. | U k u p n o | 0 - 40 |

Dodatno će se vrednovati, s maksimalno pet (5) bodova, sadržaji usmjereni na sljedeće teme:

* ostvarivanje prava građana na javno informiranje vezano uz teme i događaje s područjaGrada Požege, osobito praćenje tematskih tiskovnih konferencija, sjednica i odluka Gradskog vijeća Grada Požege
* poticanje gospodarskih aktivnosti na području Grada Požege
* praćenje demografskih mjera i projekata
* poticanje turizma, kulturne raznolikosti, umjetnosti i njegovanje baštine Grada Požege
* razvoj turizma, odgoja, obrazovanja, znanosti, umjetnosti i sporta
* promicanje ravnopravnosti spolova
* promocija zdravlja i socijalne uključenosti, posebice starijih osoba, hrvatskih branitelja, osoba s invaliditetom i osoba s posebnim potrebama
* aktivnosti nacionalnih manjina na području Grada Požege
* poticanje posebnih kulturnih projekata i manifestacija na području Grada Požege
* zaštita okoliša i ljudskog zdravlja.

Usmjerenost programskog sadržaja na svaku pojedinu od gore izdvojenih tematskih cjelina boduje se s pet (5) bodova, a ukoliko je sadržaj usmjeren na više njih svaka se tematska cjelina boduje s pet (5) bodova i bodovi se zbrajaju. Maksimalan broj bodova može biti dvadeset (20).

Sveukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim vrednovanjem (ocjenjivanjem).

**III. UVJETI ZA PRIJAVU NA JAVNI POZIV**

Na ovaj Javni poziv mogu se prijaviti nakladnici koji obavljaju djelatnost elektroničkog medija (u nastavku teksta: nakladnici) i koji ispunjavaju sljedeće uvjete:

- imaju sjedište, odnosno prebivalište na području Republike Hrvatske

- radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Grada Požege

- elektroničke publikacije upisane u Knjigu pružatelja elektroničkih publikacija koje sadržajem pokrivaju i teme s područja Grada Požege

- prijavitelj mora biti upisan u odgovarajuću Knjigu pružatelja usluga Agencije za elektroničke medije najkasnije na dan predaje prijave

Pravo na dodjelu financijskih sredstava ne mogu ostvariti nakladnici:

- koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna

- koji su u likvidaciji ili stečajnom postupku

- koji imaju nepodmirene obveze prema državnom proračunu i proračunu Grada Požege.

**IV. SADRŽAJ PRIJAVE NA JAVNI POZIV**

Prijava na Javni poziv treba sadržavati sljedeću dokumentaciju:

1. obrasce prijave koji moraju biti točno i u cijelosti popunjeni i ovjereni i to:

- Obrazac br. 1 (ispunjen u cijelosti, ovjeren pečatom i potpisom osobe ovlaštene za zastupanje)

- Obrazac br. 2 (podaci o projektu ili programskom sadržaju koji se prijavljuje na Javni poziv za financiranje programskih sadržaja elektroničkih medija u tekućoj kalendarskoj godini)

* Obrazac br. 3. (Izjavaispunjena u cijelosti, ovjerena pečatom i potpisom ovlaštene osobe za zastupanje)

2. ovjereni izvadak iz Upisnika medijskih usluga koji se vodi pri Vijeću za elektroničke medije i ugovor o koncesiji

3. potvrda nadležne porezne uprave o nepostojanju duga prema državnom proračunu

4. Google analytics podaci (samo za elektroničke publikacije)

5. broj pratitelja na društvenim mrežama (za sve prijavitelje)

6. istraživanje o čitanosti, odnosno slušanosti.

Obavezni obrasci prijave dostupni su na mrežnoj stranici Grada Požege ([www.pozega.hr](http://www.pozega.hr)).

Obrasci se ispunjavaju isključivo pomoću računala**.**

Nakladnik može na Javni poziv prijaviti jedan programski sadržaj.

**V. NAČIN I ROK ZA PREDAJU PRIJAVA**

Prijava i pripadajuća dokumentacija predaje se u roku od 8 (osam) dana od prvog sljedećeg dana od dana objave Javnog poziva na mrežnoj stranici Grada Požege ([www.pozega.hr](http://www.pozega.hr)):

* elektroničkim putem na e-mail adresu: [pisarnica@pozega.hr](mailto:pisarnica@pozega.hr%20) (kod dostave putem elektroničke pošte potrebno je kao predmet e-maila upisati: „Prijava za Javni poziv za financiranje programskih sadržaja radijskih programa i elektroničkih publikacija od interesa za građane i Grad Požegu za razdoblje siječanj - lipanj 2025. godine”)
* u papirnatom obliku preporučeno poštom ili neposredno u pisarnici Upravnog odjela za samoupravu Grada Požege, u zatvorenoj omotnici, na adresu: Grad Požega, Trg Sv. Trojstva 1, 34000 Požega, s naznakom: „Ne otvaraj - Prijava na Javni poziv za financiranje programskih sadržaja radijskih programa i elektroničkih publikacija od interesa za građane i Grad Požegu za razdoblje siječanj - lipanj 2025. godine”.

Rok za dostavu prijava je zaključno s danom, 23. siječnja 2025. godine.

Prijave na ovaj Javni poziv koje ne budu podnesene u naprijed određenom roku, te na način i u obliku kako je propisano ovim Javnim pozivom smatrat će se neprihvatljivim prijavama i neće se uzeti u razmatranje.

Razmatrat će se samo prijave, odnosno programski sadržaji koji su pravodobno prijavljeni te koji u cijelosti zadovoljavanu propisane uvjete iz ovog Javnog poziva.

Zaprimljene prijave s pripadajućom dokumentacijom na ovaj Javni poziv se ne vraćaju.

**VI. REZULTATI JAVNOG POZIVA, PRAVO PRIGOVORA I SKLAPANJE UGOVORA**

Postupak odabira nakladnika sukladno ovom Javnom pozivu provodi Povjerenstvo za provođenje Javnog poziva za javno prikupljanje prijava za financiranje programskih sadržaja elektroničkih medija (u nastavku teksta: Povjerenstvo) koje je imenovao Gradonačelnik Grada Požege.

Broj i iznos financijskih potpora biti će dodijeljen sukladno planiranim sredstvima u Proračunu Grada Požege za 2025. godinu.

Rezultati Javnog poziva objavit će se na službenoj mrežnoj stranici Grada Požege ([www.pozega.hr](http://www.pozega.hr)) u roku od 3 (tri) dana od dana odabira.

Prijavitelji imaju pravo prigovora na Zaključak o odabiru, u roku od 8 (osam) dana od dana objave Zaključka o odabiru na mrežnim stranicama Grada Požege ([www.pozega.hr](http://www.pozega.hr)).

O prigovoru odlučuje Gradonačelnik Grada Požege (u nastavku teksta: Gradonačelnik) u roku od 8 (osam) dana od dana zaprimanja prigovora. Odluka Gradonačelnika o prigovoru je konačna.

Grad Požega će s odabranim nakladnikom, na temelju zaključka o odabiru, sklopiti ugovor o financiranju programskih sadržaja za razdoblje siječanj - lipanj 2025. godine u roku od 15 (petnaest) dana od dana objave zaključka o odabiru na mrežnim stranicama Grada Požege (www.pozega.hr).

Predmetni ugovor se sklapa u pisanom obliku i u pravilu sadržava naznaku ugovornih strana, programske sadržaje koji se financiraju, iznos ugovorenog financiranja, rok i način plaćanja, odredbe vezane uz posebne obveze ugovornih strana, te mjesto i vrijeme sklapanja ugovora.

Ukoliko izabrani nakladnik ne potpiše ponuđeni ugovor o financiranju programskih sadržaja za razdoblje siječanj - lipanj 2025. godine, u roku od 15 (petnaest) dana od dana objave zaključka o odabiru na mrežnim stranicama Grada Požege ([www.pozega.hr](http://www.pozega.hr)), smatrat će se da je odustao od ugovora i ovog Javnog poziva.

**VII. NAČIN OBJAVE INFORMACIJA**

Ovaj Javni poziv, propisani obrasci i dokumentacija te sve informacije i promjene vezane uz ovaj Javni poziv, kao i zaključak o odabiru, objavit će se na mrežnoj stranici Grada Požege ([www.pozega.hr](http://www.pozega.hr)).

Dodatne informacije u svezi ovog Javnog poziva mogu se dobiti isključivo putem elektroničke pošte, na e-mail: [info@pozega.hr](mailto:info@pozega.hr), a odgovori će biti objavljeni na mrežnoj stranici Grada Požege ([www.pozega.hr](http://www.pozega.hr)) uz predmetni Javni poziv.

GRADONAČELNIK

dr.sc. Željko Glavić, v.r.

*Napomena:*

*Nepostojanje duga prema Gradu Požegi bit će provjereno od nadležnih službi Grada Požege*